<prompt> Lees man a jàpp ci mbirum ñaari jàmburi Yewwi Askan Wi yi jotté woon ak Ami Njaay Ñiibi ?  <response>: Lees man a jàpp daal mooy ñaari jàmbur yi ñëw nañu DIC ngir janoo ak luñnutukat yi. Kenn joxu leen këyitu woolu waaye ndegam leer na leen ne ñi ngi ci yoon te amuñu lu ñuy daw, ñu jëla dogalu demal seen bopp DIC ngir jox cér campeef gii ak doxaliinu bokkeef gi. Ci lañu leen xamal ne seen naataango bii di Ami Njaay Ñiibi moo leen jure ndax li ñu ko dóor ba gaañ ko waral mu am 23i fan yu ñu ko bindal yu mu manul a liggéey. Ci jooju jamono nag xamal nañu luññutukat yi ne ñoom ay jàmbur lañu; ngomblaan dafa nekk ciy liggéey, te li ñu leen di toppee ca biir Ngombalaan ga la xewee. Boo boolee yii yépp nag dañoo war a am kon mbalaanu kiiraay. Te fii ak Ngombalaan ga dindiwul seen mbalaanu kiiraay, waruñu leen a déglu ndax loolu du sàmmonte ak seen yelleef. 